Ошо ҡан ҡойғос һуғыштарҙа Төркмәнстандың данлыҡлы улы гвардия лейтенанты Анка Клыч (Анаклыч) Атаев үҙ исемен мәңгеләштерҙе. Уның 29 кешенән торған ҡылыслы эскадронына 112-се кавдивизияны флангтан һәм тылдан ҡурсалау маҡсатында, дошмандың нығытылған бейеклеген яулап алырға бойороҡ бирелә. Эскадрон тәүәккәл һөжүм налёт менән гитлерсыларҙы бер нисә кирбес ҡоролманан ҡыуып сығара һәм бейеклектә нығына. Дошман был мөһим терәк пунктты ҡабаи яуларға тырыша. Артиллерия һәм бронемашиналар ярҙамында немец автоматсылары бер көн эсендә бер төркөм атлыларҙы уңышһыҙ атакалай.